《挽周晋仙》
宋代·张端义

策杖辞朋友，形骸已可怜。
无钱亲药裹，冒雨上归船。
官竟生前弃，诗应死后传。
空余京洛月，愁照月台边。

作者简介：张端义，约公元一二三五年前后在世，即约宋理宗端平中前后在世。字正夫，自号荃翁，郑州人，居于苏州。少读书，兼习技击。端平中，（公元一二三五年）应诏三次上书。坐妄言韶州安置。